Φρειδερίκος Γεώργιος Χάουαρντ

Ο λοχαγός Φρειδερίκος Γεώργιος Χάουαρντ (8 Ιουνίου 1805 – 18 Νοεμβρίου 1834) ήταν Βρετανός πολιτικός και στρατιωτικός από την αριστοκρατική Οικογένεια Χάουαρντ.

Ο Χάουαρντ ήταν ο 2ος γιος του Γεωργίου Χάουαρντ 6ου κόμη του Κάρλαϊλ, και της λαίδης Τζορτζιάνας Ντόροθυ Κάβεντις, μεγαλύτερης κόρης του Γουλιέλμου 5ου δούκα του Ντέβονσιρ και της συζύγου του λαίδης Τζορτζιάνας Σπένσερ. 

 Σταδιοδρομία 
Ο Χάουαρντ υπηρέτησε ως λοχαγός στο 90ό Σύνταγμα Πεζικού.  Έλαβε μέρος στις γενικές εκλογές του Ηνωμένου Βασιλείου το 1832 στο Μόρπεθ. Κέρδισε τις εκλογές ως Ουίγος, και επικεντρώθηκε στο ελεύθερο εμπόριο και την κατάργηση των μονοπωλίων. 

 Το τέλος 
Το 1834 ενώ βρισκόταν στους στρατώνες Στέφενς στο Κίλκενυ, ο Χάουαρντ ταξίδευε με άλογο κοντά στο Μπάγκεναλσταουν, όταν το άλογο άρχισε να καλπάζει. Προσπάθησε να πηδήξει μακριά από την άμαξα, αλλά χτύπησε δυνατά το κεφάλι του, και απεβίωσε δύο ημέρες αργότερα. 

Αν είχε επιβιώσει τρεις ακόμη δεκαετίες, θα είχε διαδεχθεί τον μεγαλύτερο αδελφό του, Γεώργιο Χάουαρντ 7ο κόμη του Κάρλαϊλ, που απεβίωσε άγαμος το 1862. Αντ' αυτού, διαδέχθηκε τον θρόνο ο νεότερος αδελφός του Γουλιέλμος Γεώργιος Χάουαρντ 8ος κόμης του Κάρλαϊλ. 

 Αναφορές 

Κατηγορία:Οικογένεια Χάουαρντ (αγγλική αριστοκρατία)